Takimi Johnson-Stoltenberg për krizën mes Kievit dhe Moskës 
Javën që vjen NATO-ja mblidhet për të shqyrtuar forcimin e mëtejshëm të sigurisë së aleancës, duke përfshirë shtimin e pranisë ushtarake në pjesën juglindore 
Kryeminsitri britanik Boris Johnson u takua në Bruksel me Sekretarin e Përgjithshëm të NATO-s, Jens Stoltenberg, për krizën mes Ukrainës dhe Rusisë, të cilën zoti Johnson e quajti si momentin më të rrezikshëm për sigurinë evropiane në dekada. Udhëheqësi i NATO-s e paralajmëroi Rusinë se nëse zgjedh rrugën e forcës vendi do të ketë kosto të madhe. Sekretari i Përgjithshëm i NATO-s, Jens Stoltenberg tha se aleanca është e gatshme të bisedojë me Rusinë për gjetjen e një zgjidhjeje diplomatike, ndërsa tensionet nga frika e pushtimit rus të Ukrainës shtohen. Por zoti Stoltenberg theksoi se parimet bazë të aleancës veri-atlantike janë të panegociueshme. tha zoti Stotlenberg nga Brukseli, në një konferencë të përbashkët me Kryeministrin britanik, Boris Johnson. Zoti Johnson u takua me zotin Stoltenberg para se të shkonte në Poloni, për të vizituar trupat britanike të dislokuara në këtë vend. Takimi i tyre vjen ndërsa mijëra trupa ruse po zhvillojnë manovra ushtarake në Bjellorusi, në kuadër të shtimit të pranisë ushtarake ruse pranë kufijve të Ukrainës, që ka ngjallur frikë për një pushtim të mundshëm. Zoti Stoltenberg tha se javën që vjen NATO do të mblidhet për të vlerësuar mundësinë e forcimit të mëtejshëm të sigurisë së aleancës. tha zoti Stoltenberg. Nga ana e tij zoti Johnson theksoi angazhimin e Mbretërisë së Bashkuar për sigurinë evropiane. tha zoti Johnson. Duke nënvizuar shkallën e rrezikut të tensioneve në rritje, ai tha se është pajtuar me zotin Stoltenberg për një paketë mbështetjeje për forcimin e sigurisë kolektive të aleancës, përmes dërgimit të trupave, avionëve dhe anijeve për të mbrojtur NATO-n nga veriu në jug. Rusia ka grumbulluar më shumë se 100 mijë trupa pranë kufirit me Ukrainën dhe po zhvillon një seri manovrash ushtarake në rajon, por thotë se nuk ka plane për të pushtuar fqinjin e saj. Moska kërkon garanci nga Perëndimi për moslejimin e anëtarësimit të Ukrainës dhe vendeve tjera ish-sovjetike në NATO, ndalimin e dislokimit të armëve të aleancës në këto vende dhe tërheqjen e trupave të saj nga Evropa Lindore. ShBA dhe NATO i kanë refuzuar këto kërkesa. Moska ka vendosur trupa edhe në territorin e aleatit të saj, Bjellorusisë, për stërvitje të përbashkëta, të cilat të enjten hyjnë në fazën vendimtare. Kievi ndodhet rreth 120 kilometra larg kufirit të Ukrainës me Bjellorusinë. Perëndimi ka shprehur frikën se Rusia mund të shfrytëzojë territorin bjellorus për të pushtuar Ukrainën.